<classify> Mwandishi Wetu Dar es Salaam DK. ReginaldMengi alizaliwawilayani Machame, Kilimanjaro mwaka 1944, akiwa ni mmoja wa watoto saba wa AbrahamMengi na Ndeekyo Mengi. Alianza safariyake kielimu katika Shule ya Msingi Kisereny Village Bush, kisha akajiunga NkuuDistrict School, kisha Siha Middle School na baadaye Sekondari ya Old Moshi. Kwa ufadhili waChama cha Ushirika Kilimanjaro KNCU, Dk. Mengi alisomeshwa masomo yake yashahada ya kwanza ya uhasibu nchini Uingereza. Dk. Mengi ni mmoja kati ya Watanzania wa mwanzo kusomanchini humo na kufanikiwa kuwa mhasibu anayetambulika na Taasisi ya Wahasibu yaUingereza na Wales. Baada ya kumalizamasomo ughaibuni, alirudi nchini mwaka 1971 na kuajiriwa na Kampuni ya Cooperand Lybrand Tanzania sasa Prince Water House Cooper hadi mwaka 1989 alipoamuakujikita katika ujasiriamali. Baada ya kuachanana ajira, Mengi aliiboresha kampuni yake ya Industrial Projects PromotionLimited na baadae kufahamika zaidi kama IPP Limited. Kupitia IPPLimited alianzisha kampuni mbalimbali na kufanya biashara kadhaa kuanziauzalishaji wa sabuni, soda, maji ya kunywa, madini, mafuta, gesi asilia nakilimo. Hata hivyo,umaarufu mkubwa wa Mengi ni kutokana na kumiliki vyombo vya habari, kuanziamagazeti, vituo vya runinga na redio. Kituo chake charuninga ITV pamoja na kituo cha redio Redio One ni moja ya vituo vikubwavya utangazaji huku magazeti yake ya Guardian na Nipashe yakiwa miongoni mwamagazeti makubwa nchini. Hadi umautiunamfika, Mengi alikuwa Mwenyekiti wa Chama cha Wamiliki wa Vyombo vya HabariTanzania MOAT. Mwaka 2014,jarida la Fobes lilimuorodhesha MOAT Mengi akiwa nafasi ya 45 kati ya matajiri50 zaidi barani Afrika, akiwa na utajiri wa Dola za Marekani milioni 560 sawana zaidi ya Sh trilioni 1.2. Wakati wa uhai wake, pia alipewa tuzo mbalimbali kitaifa,kikanda na kimataifa akitambulika zaidi kwa kazi yake ya kujitolea kwa watu. Alipewa tuzo ya The Order of the United Republic ofTanzania mwaka 1994 na The Order of The Arusha Declaration of the FirstClass zilizotolewa na Serikali mwaka 1995. Aidha alipewa tuzo ya The Martin Luther King Jr. Drum Majorfor Justice iliyotolewa na Marekani mwaka 2008. Tuzo zingine ni The International Order of the Lions Clubiliyotolewa na Jumuiya ya Kimataifa ya Lions Club mwaka 2014 na The 2012Business For Peace Award iliyotolewa na Taasisi ya Business for PeaceFoundation ya Oslo, Sweden baada ya kupendekezwa na kamati inayotoa tuzo zaNobel. Kwa kutambua juhudi zake za kupambana na rushwa na ufisadinchini mwaka 2008, Serikali ya Marekani ilimpatia tuzo ya Martin Luther KingJr. Drum Major Award. Mwaka 2014 Rais Jakaya Kikwete alimpa Dk. Mengi tuzo yataifa katika mambo ya kuisaida na kuiwezesha jamii, hasa katika ujasiriamali wakijamii The National Philanthropy Award katika sherehe za miaka 50 yaMuungano wa Tanganyika na Zanzibar. URITHI WA KITABU Nimezaliwakatika umasikini wa kutupwa, lakini jambo hilo hata siku moja halikunikatishatamaa, ni moja ya kauli ambazo Mengi alikuwa hachoki kuzisema kilaalipopata wasaa wa kuzungumzia alipotokea. Mwaka 2018 Dk.Mengi alichapisha kitabu cha maisha yake kiitwacho I can, I must, I will Ninaweza,Lazima nifanye, Nitafanikisha kinachoangazia historia ya maisha yake tokaalipozaliwa hadi kufanikiwa kibiashara. Akiwa mmoja wawatoto saba wa mzee Abraham na mkewe Ndeekyo, katika kitabu hicho ameeleza wasifuwake, ikiwamo safari yake ya maisha ya dhiki akiwa mtoto hadi kuwa msomi mkubwafani ya uhasibu na kisha tajiri wa kupigiwa mfano. Anaelezeamaisha ya kubangaiza waliyokuwa wakiishi wazazi wake katika vibanda vya udongokatika Kijiji cha Nkuu kilichopo Machame mkoani Kilimanjaro. Familia yetu ilikuwa masikini sana, kila sikuilikuwa ni vita ya kupambana na umasikini. Tulimiliki si zaidi ya ekari moja,tukiishi kwenye vibanda vya udongo tukichanganyika na ngombe wachache na kuku. Ninaporudishafikra na kutazama nyuma, ni vigumu napatwa na ugumu wa kufikiri namnatulivyoweza kuishi katika hali ile. Hivi ndivyoanavyoanza kusimulia Mengi ambaye ugumu wa maisha tangu utotoni ndiouliomsukuma kaka yake Elitira kuanza kufanya biashara ya kuuza mayai wakati huoakiwa bado mwanafunzi wa shule ya msingi. Mbinu zaElitira katika ujasiriamali zikamvutia mdogo wake, ambaye katika kitabu anasemazilimvutia sana. Anasema Elitira alipewa kipawa cha kugundua fursa nakuzigeuza kuwa biashara. Baadaye Menginaye alianza kujenga himaya ya biashara baada ya kugundua kuwapo kwa uhaba wakalamu za wino ambazo miaka ya 1983 ilikuwa ni bidhaa iliyoagizwa kutoka nje. Huo ulikuwamwanzo wa kuingia katika ulimwengu wa biashara akianza na utengenezaji wakalamu alizozipa jina la Epica. Anasema alianzabiashara hiyo kwa kuagiza vifaa kutoka Mombasa akiwa hana senti mfukoni bali kwamakubaliano ya kulipa baada ya mauzo. Kutokakukusanya vifaa vya kutengeneza kalamu, Mengi alizidi kutanua wigo wa biasharakadiri siku zilivyokwenda. Hadi anaagadunia, Mengi anatajwa kama mmoja wa matajiri wakubwa nchini na ukanda wa AfrikaMashariki akiwa na himaya ya biashara ya vyombo vya habari, kiwanda chavinywaji baridi na madini. Mwishoni mwa mwaka jana Mengi alifiwa na aliyekuwa mke wakewa kwanza, Mercy Mengi. Ameacha mjane JacquelineNtuyabaliwe na watoto wanne.  <topic>: kitaifa 